钦定古今图书集成/明伦汇编/官常典/第745卷 > 陆合新
## 钦定古今图书集成/明伦汇编/官常典/第745卷 > 陆合新

按《巢县志》：合新，字涵台。崇祯八年，寇至之日，与县官
合议城守。及城陷，衣冠端坐，贼入室欲使跪，叱曰：“我
三十年孝廉，此膝肯为汝辈屈耶？”拔剑欲斩贼，刃伤
贼手，贼怒，擒之，遇害。本州光禄卿钱策具疏题请，大
宗伯内翰姜逢元覆疏，有云：“‘刃贼而临难不夺，无忝
贤书’之语。奉旨建坊旌表。”子龙升、龙乘，俱庠生，龙腾
贡士。